Fit-8 ta' Novembru 2016, il-Kunsill u l-Parlament Ewropew talbu lill-Kummissjoni biex tħejji test ta' kompromess li permezz tiegħu jkunu jistgħu jilħqu qbil dwar il-baġit tal-UE għall-2017. Fl-ewwel laqgħa tal-kumitat ta' konċiljazzjoni dwar il-baġit tal-UE għas-sena d-dieħla, il-Kunsill u l-Parlament setgħu jifhmu wkoll aħjar il-pożizzjoni ta' xulxin. "Issa huwa ċar li hemm probabbiltà tajba li jintlaħaq qbil dwar il-baġit tal-UE għall-2017 sa tmiem il-perijodu ta' konċiljazzjoni fis-17 ta' Novembru, jekk it-taħditiet jiffukaw fuq x'inhi l-konċiljazzjoni: qbil dwar baġit tal-UE għall-2017 li jindirizza l-kriżi tal-migrazzjoni, isaħħaħ is-sigurtà, jagħti spinta lit-tkabbir u joħloq l-impjiegi. Ejja nkunu prammatiċi u nużaw din l-opportunità", qal is-Sur Ivan Lesay, segretarju tal-istat għall-finanzi tas-Slovakkja u President tal-Kunsill. Erba' sfidi ewlenin Il-presidenza użat ukoll il-laqgħa tal-kumitat ta' konċiljazzjoni biex tfakkar fil-pożizzjoni tal-Kunsill fit-taħditiet dwar il-baġit ta' din is-sena. Mill-perspettiva tal-Kunsill huwa importanti li l-baġit tal-UE għall-2017 iħalli biżżejjed marġini taħt il-limiti massimi għall-infiq tal-qafas finanzjarju pluriennali (QFP) għall-2014–2020; dan sabiex l-UE tkun tista' tindirizza ħtiġijiet mhux previsti ikun skont il-ħtiġijiet reali ta' pagament; dan sabiex jiġi żgurat li l-istati membri ma jkollhomx għalfejn jipprovdu kontribuzzjonijiet għolja mhux meħtieġa għall-baġit tal-UE fi żmien meta jkollhom jikkonsolidaw il-finanzi pubbliċi tagħhom jirrispetta l-qbil milħuq dwar il-finanzjament tal-fond Ewropew għal investimenti strateġiċi; dan sabiex iħalli biżżejjed flessibbiltà li tippermetti lill-UE tindirizza ħtiġijiet mhux mistennija ta' riċerka u nfiq ieħor orjentat lejn il-futur jirrifletti l-impenn tal-istituzzjonijiet tal-UE li jnaqqsu l-persunal tagħhom b'5% sal-2017; dan sabiex jirfed il-kredibilità tal-UE billi turi li twettaq dak li twiegħed Kuntest Fl-abbozz ta' baġit għall-2017 tagħha l- Kummissjoni pproponiet li l-livell totali ta' impenji jiġi stabbilit għal €157.66 biljun u dak ta' pagamenti għal €134.90 biljun. Il-pożizzjoni tal- Kunsill , adottata fit-12 ta' Settembru, tammonta għal EUR 156.38 biljun f'impenji u EUR 133.79 biljun f'pagamenti. jitlob li l-impenji totali jiżdiedu għal EUR 162.42 biljun u l-pagamenti totali għal EUR 138.03 biljun. Dan huwa tal-anqas €3.26 biljun f'impenji li jaqbżu l-limiti massimi tal-QFP. Fir-rigward tal- għadd tal-persunal, skont il-metodoloġija applikata b'mod ugwali mill-Kummissjoni għall-istituzzjonijiet kollha, bejn l-2013 u l-2017 il-Kunsill u l-Kummissjoni ser ikunu naqqsu l-pożizzjonijiet fit-tabella tal-persunal tagħhom b'5.0%; min-naħa l-oħra, il-Parlament bil-pożizzjoni tiegħu adottata fis-26 ta' Ottubru tbiegħed aktar mill-mira miftiehma billi illimita t-tnaqqis tal-persunal tiegħu għal 2.3%. Il-passi li jmiss Il-laqgħa li jmiss tal-kumitat ta' konċiljazzjoni ser issir fis-16 ta' Novembru. Kunsill Ecofin/Baġit ser jiltaqa' fl-istess ġurnata sabiex jipprovdi gwida lill-presidenza għat-taħditiet mal-Parlament. Jekk ma jintlaħaq l-ebda qbil sa tmiem il-perijodu ta' konċiljazzjoni fis-17 ta' Novembru, il-Kummissjoni ser ikollha tippreżenta abbozz ta' baġit ġdid għall-2017. Jekk il-baġit ma jiġix adottat fil-bidu tal-2017, kull xahar jista' jintefaq biss wieħed minn tnax tar-riżorsi fil-baġit għall-2016 jew tal-ammonti proposti mill-Kummissjoni għall-2017, skont liema jkun l-inqas. Baġit tal-UE għall-2017: il-Kunsill ma jistax jaċċetta l-emendi tal-PE Baġit tal-UE għall-2017: Il-Kunsill jitlob lill-PE biex jislet it-tagħlimiet ġusti mill-2016